Tazwert tamatut wučči.Muḥend Ameẓyan iɣil imḍebren n lluzin akk ad nejmaɛen fell-as,fudin ala Udem n talaxt i s-d-fkan i ustaqsi, yejbed-d yimḍebber-nni akaram (dussier)n Muḥend Ameẓyan seg wasmi i d-ilul ɣer wass-nni n larbɛa di lkantina,yesmekti-as-d akk tiqdimin: asmi yexneq ccef-is, asmi yerẓa tamacint, yezga d amezwaru ɣer yisendaden, tazwara Muḥend Ameẓyan yessusem kan,yeṭṭef iman-in yuɣal yebda-t s rregmat d usiged, yujjaq tiliɣri,imeḍebernni yeffeɣ s lemɣawla,yeǧǧa-t din, akaram din, ziɣ ixeddamen ugin ad ččen alamma serḥen-d i umeddakel-nsen, akken yebɣu yessaged-iten Udem n talaxt ur rrin aḍar, zehren-d fell-as am yizem, Muḥend Ameẓyan di lbiru ifureṣ tagnit yeɣra akk ayen yellan deg-s, ziɣ seddan-d ula d tbarna anida isses,tilawin ukud iteddu...yeddem-it-id ddaw teɣruṭ-is yeffeɣ-d, yessuter deg uɛessas ad t-inadi akken ur s-d-sbabbayen ara takerḍa. ixeddamen ferḥen mi d-yuɣal ɣer-sen